આપણાં દેશને આપણે 'માં' નો દરજ્જો આપ્યો છે અને આ ભારતમાતાનું જ્યારે ચિરહરણ થતું હોય ત્યારે આપણે નિર્માલ્ય થઈ તમાશો જોતાં રહીયે આ તે કેવો દેશપ્રેમ????આપણો દેશપ્રેમ ફક્ત ૨૬ મી જાન્યુઆરી અને ૧૫ મી ઓગષ્ટ પુરતો જ સીમિત થઈ ગયો છે.દેશપ્રેમ ની મોટી મોટી દંભી વાતો કરવામાં અને દેશપ્રેમ નાં ભાષણો કરવામાં આપણે હોંશીયાર છીએ.હકીકતમાં આપણે દેશપ્રેમી નહીં પરંતુ ખીસ્સા પ્રેમી નાગરીકો છીએ.આપણૂં ખીસ્સુ ભરાતું હોય તો આપણે દેશને વેંચવા માટે હરપળ તૈયાર છીએ.આઝાદીનાં સાંઈઠ - સાંઈઠ વર્ષો પછી પણ ભારતની ૩૮ ટકા વસ્તી ગરીબી રેખાની નીચે જીવન ગુજારતી હોય અને ગરીબ હજુ વધારે ગરીબ અને ધનવાન વધુ ધનવાન થતો હોય આ પરિશ્થિતીનાં નીર્માણમાં પણ આપણાં ભ્રષ્ટાચારી નેતાઓ જ જવાબદાર છે કે જેઓ ને દેશનાં વિકાસમાં નહીં પણ ફક્ત સ્વવિકાસમાં જ રસ છે.હકીકત માં આપણે ચીન,જાપાન,જર્મની,ઈઝરાયેલ, વગેરે જેવાં દેશોનાં સામાન્ય નાગરીકો પાસેથી દેશપ્રેમનું શીક્ષણ લેવાની જરુર છે.